સ્થાનિક રહીશોએ રોષપૂર્વક જણાવ્યું હતું કે,’એક અધિકારીએ વર્ષોથી રહેણાંક વિસ્તારમાં ધમધમતી દારૂખાનાની હાટડીઓ બંધ કરાવી છે અને જો ફરીથી આ જ વિસ્તારમાં પરવાના આપવામાં આવશે તો ફરીવાર લોકોના જીવ જોખમમાં મુકાશે, વર્ષોથી દારૂખાનાની દુકાનો આગળ ગમે તે ઘડીએ આગ લાગે તેવી ભીતિ સાથે જીવી રહેલા સ્થાનિકોમાં છેલ્લા બે વર્ષથી આ ડર દૂર થયેલો છે ત્યારે જો આ રહેણાંક વિસ્તારમાં કાયમી પરવાના રિન્યુ કરવામાં આવશે તો ભરી લોકોના જીવ પડીકે બંધાશે અને જો કોઈ દુર્ઘટના ઘટશે તો મોટી જાનહાનીની પણ સંભાવનાઓ રહેલી છે ત્યારે આ વિસ્તારમાં કાયમ માટે દારૂખાનાના પરવાનાં આપવામાં આવે નહિ તેવી માંગ સ્થાનિકો કરી રહ્યા છે.